
Προβολή της ταινίας «Μέσα από τα μάτια σου» και συζήτηση 
για την ενδοοικογενειακή βία με την Μαίρη Χαραλάμπους
Οι Πολίτες Εν Δράσει και η Εταιρεία Κοινωνικής Δράσης και Πολιτισμού Κοινο_Τοπία διοργανώνουν εκδήλωση για την ενδοοικογενειακή βία, τη Δευτέρα 14 Νοεμβρίου 2011 στις 7.30μμ στον πολυχώρο της Κοινο_Τοπίας (Μαιζώνος 139 και Παντανάσσης, 4ος όροφος). Κατά τη διάρκεια της εκδήλωσης θα προβληθεί η ταινία (Te doy mis ojos) της Iciar Bollain, ισπανικής παραγωγής 2003, διάρκειας 106΄. Μετά την προβολή, θα ακολουθήσει συζήτηση με τη Μαίρη Χαραλάμπους, Καθηγήτρια Κοινωνικής Εργασίας στο ΤΕΙ Πάτρας, για το εύρος και τις διαστάσεις του προβλήματος της ενδοοικογενειακής βίας, ανεξαρτήτως κοινωνικο-οικονομικού και μορφωτικού επιπέδου της οικογένειας, τις επιπτώσεις και τις πολιτικές αντιμετώπισής του. Τη συζήτηση θα συντονίσει η Γιώτα Βάθη, εκπαιδευτικός, διδάσκουσα στο ΤΕΙ Μεσολογγίου, η οποία θα προλογίσει και την ταινία.
          Σύμφωνα με το σενάριο, η Pilar (Laia Marull) φεύγει μέσα στη νύχτα απ’ το σπίτι της παίρνοντας μαζί και το παιδί της. Αναζητά καταφύγιο στο σπίτι της αδερφής της, συντηρήτριας έργων τέχνης που έχει μια ανεξάρτητη ζωή. Η Pilar, ένα ακόμα θύμα ενδοοικογενειακής βίας, προσπαθεί να ξαναφτιάξει τη ζωή της, και μέσα από τη νέα της δουλειά αρχίζει να αποκτά νέες φίλες. Ο σύζυγός της Antonio (Luis Tosar) την ξαναβρίσκει και προσπαθεί να τη μεταπείσει, υπόσχεται ότι θα αλλάξει και ζητά τη βοήθεια ψυχολόγου.
             Η ταινία, η οποία προσεγγίζει το πρόβλημα από την πλευρά όχι μόνο του θύματος αλλά και του θύτη, έχει τιμηθεί με επτά βραβεία Γκόγια (Βραβείο Καλύτερης Ταινίας / Καλύτερης Σκηνοθεσίας / Α΄Ανδρικού Ρόλου / Α΄Γυναικείου Ρόλου / Σεναρίου / Β' Γυναικείου Ρόλου / Καλύτερου Ήχου) και δύο βραβεία Αργυρό Κοχύλι (ανδρικού και γυναικείου ρόλου) στο Φεστιβάλ του Σαν Σεμπαστιάν.

ΤΙΤΛΟΣ: Μέσα απ' τα Μάτια σου (Te Doy Mis Ojos) [Take My Eyes] 
ΣΚΗΝΟΘΕΤΗΣ: Icíar Bollaín ΦΩΤΟΓΡΑΦΙΑ: Carles Gusi ΜΟΥΣΙΚΗ: Alberto Iglesias ΣΕΝΑΡΙΟ: Icíar Bollaín, Alicia Luna ΜΟΝΤΑΖ: Ángel Fernández Zoido ΠΑΙΖΟΥΝ: Laia Marull, Luis Tosar, Candela Peña, Rosa Maria Sardà, Kiti Manver, Sergi Calleja, David Mooney, Nicolás Fernández Luna, Elisabet Gelabert, Elena Irureta, Chus Gutiérrez, Antonio de la Torre, Aitor Merino, Francesc Garrido, Javier Batanero κ.α.

ΛΙΓΑ ΛΟΓΙΑ ΓΙΑ ΤΗ ΣΚΗΝΟΘΕΤΙΔΑ
Η Icíar Bollaín γεννήθηκε στη Μαδρίτη στις 12 Ιούνη 1967.
Ανερχόμενη μορφή στο χώρο του Κινηματογράφου και όχι μόνο καθώς έχει τριπλό δέσιμο με την τέχνη σαν: Ηθοποιός, Συγγραφέας και κυρίως ως Σκηνοθέτρια.
Ο Πατέρας της ήταν μηχανικός Αεροναυτικής και η Μητέρα της Δασκάλα Μουσικής. Το καλλιτεχνικό της ντεμπούτο έγινε σε ηλικία μόλις 15 ετών. Σήμερα είναι μέλος της Ισπανικής Ακαδημίας Κινηματογράφου με παγκόσμια αναγνωρισιμότητα.
Πρωτοεμφανίστηκε σαν Ηθοποιός το 1983, στην ταινία "EL SUR" του VICTOR ERICE. Από τότε είχε συμμετοχή σε άλλες 14 ταινίες.
Η πρώτη της σκηνοθετική δουλειά ήταν το 1995 στην ταινία της: "HOLA ESTAS SOLA" ("HI, ARE YOU ALONE ?") στην οποία περιγράφει την ιστορία δύο νεαρών κοριτσιών να βρουν έναν επίγειο παράδεισο μέσω ενός μεγάλου θαλάσσιου ταξιδιού.
Το 1999 παρουσιάζει τη 2η σκηνοθετική της δουλειά, το: "FLORES DE OTRO MUNDO" ("FLOWERS FROM ANOTHER WORLD").Είναι η ιστορία 4 γυναικών που ταξιδεύουν μαζί σιδηροδρομικά γυρεύοντας την αναζήτηση της Αγάπης.
Το 2003 παρουσιάζει μια μεγάλη Κινηματογραφική δημιουργία, το έργο: "TE DOY MIS OJOS" ("I 'LL GIVE YOU MY EYES"), έργο που την εκτόξευσε στο Διεθνές στερέωμα με 7 Βραβεία GOYA, ταινία με θέμα τη σχέση ενός παντρεμένου ζευγαριού.
Το 2007 έρχεται το έργο "MATAHARIS" Μια δραματική κωμωδία με φόντο τα άδυτα μιας Πολυεθνικής εταιρείας και την πλοκή των ανθρωπίνων σχέσεων μέσα σε αυτήν εστιάζοντας στη σχέση δημόσιας και ιδιωτικής ζωής μέσα στο επαγγελματικό περιβάλλον.
Το 2010 έρχεται μια ακόμα παγκόσμια επιτυχία με το Συγκλονιστικό έργο: "TAMBIEN LA LLUVIA" ("EVEN THE RAIN"), που της έδωσε πολλά διεθνή βραβεία και υποψηφιότητα για καλύτερη ξένη ταινία στα Oscar.
Έχει βραβευθεί και για τις τρεις τις δραστηριότητες στην τέχνη, και σαν Ηθοποιός και σαν Συγγραφέας και σαν Σκηνοθέτης.

